الاکلیل (کتاب)

کتاب الإکلیل یمن کے مشہور جغرافیہ دان  اور مؤرخ ابو محمد الحسن بن احمد الہمدانی کی سب سے اہم تصنیف ہے۔ اس کا پورا نام "الاكليل من أخبار اليمن وأنساب حِمْيَر" ہے۔ یہ دس حصوں پر مشتمل ایک عظیم تاریخی و نسابی موسوعہ ہے جس میں قدیم یمن کی تاریخ، نسب، قبائل، آثار، محافد، زبان اور روایات محفوظ ہیں۔
مستشرقین اسے قبل از اسلام یمن کی تہذیب کا ایک بنیادی حوالہ مانتے ہیں۔

اگرچہ کتاب دس حصوں پر مشتمل تھی، مگر صرف چار حصے (1، 2، 8، 10) ہی مکمل صورت میں دستیاب ہیں۔ باقی حصے مفقود ہیں، تاہم کتاب کے تمام حصوں کی فہرست حصہ دوم کے شروع میں محفوظ ہے۔
ہمدانی کی علمی اہمیت کا اندازہ اس بات سے لگایا گیا ہے کہ معروف مستشرق تھیوڈور نولدکہ نے خواہش ظاہر کی تھی کہ وہ مرنے سے پہلے اس کتاب کو ضرور دیکھے۔، وموقع مكتبة نور الإلكتروني،
 کتاب کے دس حصے 
1۔ حصہ اول (مطبوع) 
آغازِ خلقت
عرب و عجم کے انساب
حمیر کے بادشاہ مالک بن حمیر کی نسل
پہلا حصہ پہلے اوسکار لوفگرین نے شائع کیا، پھر القاضی محمد علی الأكوع نے مکمل شائع کیا۔
2۔ حصہ دوم (مطبوع)
کتاب کے تمام دس حصوں کی فہرست
نسبِ ہمیسع بن حمیر اور اس کے قصص
مخطوطہ برلن میں ملا قاضی الأكوع نے تحقیق کی۔  
3۔ حصہ سوم (مفقود)
فضائلِ یمن اور مناقب قحطان
مواد کا کچھ حصہ شرح الدامغة میں موجود معلوم ہوتا ہے۔
4۔ حصہ چہارم (مفقود)
قدیم حمیر کی سیرۃ، تبع اسعد الکامل تک۔
5۔ حصہ پنجم (مفقود)
اوائل سے ذی نواس (یوسف أسار) کے دور تک کی سیرۃ۔
6۔ حصہ ششم (زیادہ تر مفقود)
حمیر کے آخری حکمرانوں کی تاریخ، اسلام کے ظہور تک
68 صفحات کی ایک محفوظ باقیات ڈاکٹر مقبل التام الأحمدی نے شائع کی۔
7۔ حصہ ہفتم (مفقود)
جھوٹی روایات اور ناممکن حکایات کی تردید
اس کا انداز حصہ ہشتم سے اخذ کیا جا سکتا ہے۔
8۔ حصہ ہشتم (مطبوع)
قلاع و قصورِ حمیر
قبروں کے آثار، عجائب، دفین، قبوریات
شعرائے یمن کے اشعار
سب سے زیادہ مشہور اور بکثرت مخطوطات والا حصہ۔
9۔ حصہ نہم (مفقود)
لسانِ حِمیری میں امثال، حکمتیں
حروفِ مسند کی بحث
اس کا کچھ مواد جدید کتب النقوش سے پورا ہو جاتا ہے۔
10۔ حصہ دہم (مطبوع)
قبیلہ همدان کے انساب، روایات و معارف
محب الدین الخطیب نے 1949ء میں شائع کیا۔ 

 حوالہ جات 

زمرہ:اسلامی تاریخ کی کتابیں
زمرہ:دسویں صدی کی عربی کتب
زمرہ:یمن کی قدیم تاریخ
زمرہ:ویکی ڈیٹا والے صفحات
زمرہ:سوانحی لغات
زمرہ:مشرق وسطائی تواریخ